Neil McCormick

Neil McCormick (s. 31. maaliskuuta 1961 Englanti) on brittiläinen kirjailija, juontaja ja radiokommentaattori. Hän aloitti toimittajan uransa Hot Press -musiikkilehdessä Dublinissa vuonna 1978. Hän työskenteli Gentlemen’s Quarterlyssa vuodet 1990–1996. Vuodesta 1996 hän on toiminut The Daily Telegraphin rock-kriitikkona. McCormick on kirjoittanut muun muassa Bonosta kertovan kirjan I Was Bono’s Doppelganger, joka ilmestyi vuonna 2003. Hän oli myös mukana kirjoittamassa U2-yhtyeestä kertovaa kirjaa U2 by U2 (2005).

Televisiossa McCormick on säännöllinen vierailija BBC Televisionilla, ja hänellä on Vintage TV:llä oma Neil McCormick's Needle Time -niminen haastattelu-show. McCormick on myös tehnyt musiikkia nimellä The Ghost Who Walks, ja hän on Groovy Dad -yhtyeen keulahahmo.

Lähteet 

Brittiläiset musiikkikirjailijat
Musiikkitoimittajat
Vuonna 1961 syntyneet
Elävät henkilöt